ai4bharat/Pralekha huggingface dataset:
কেন্দ্রীয়মন্ত্রিসভা
কেন্দ্রীয় মন্ত্রিসভা গবেষণা ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি  এবং নেদারল্যান্ডসের দ্য ডেলফ্ট ইউনিভার্সিটি অফ টেকনোলজি  -এর মধ্যে সমঝোতা পত্র স্বাক্ষরে অনুমোদন দিয়েছে
নতুন দিল্লি,৪ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভা শিক্ষার্থী ও শিক্ষক- শিক্ষিকাদের যুক্ত করে শিক্ষামূলক এবং গবেষণা কাজের ক্ষেত্রে সহযোগিতার জন্য ইন্ডিয়ান ইনস্টিটিউট অব স্পেস সায়েন্স অ্যান্ড টেকনোলজি  এবং নেদারল্যান্ডসের দ্য ডেলফ্ট ইউনিভার্সিটি অব টেকনোলজি  -এর মধ্যে সমঝোতা পত্রে স্বাক্ষরে অনুমোদন দিয়েছে।চলতি বছরের গত ৯ এপ্রিল এবং ১৭ মে উভয় প্রতিষ্ঠানের মধ্যে ইমেল মারফত এই সমঝোতা স্বাক্ষরিত হয়।
সমঝোতা পত্রের বিস্তারিত বিষয়:
১)শিক্ষার্থী বিনিময় কর্মসূচি: উভয় পক্ষ স্নাতক, স্নাতকোত্তর এবং ডক্টরেট পর্যায়ে শিক্ষার্থী বিনিময় করতে পারবে। এমনকি উভয় পক্ষ পারস্পরিক আলোচনা চালাতে এবং গবেষণা ক্ষেত্রের বিষয়ে সিদ্ধান্ত গ্রহণ ও প্রকল্পের আওতায় ঋণদানের পরিমাণ নির্ধারণ করতে পারবে।
২)দ্বৈত ডিগ্রি/দ্বৈত ডিগ্রি কর্মসূচি: প্রাক-স্নাতক বা স্নাতকোত্তর ডিগ্রি প্রদানের জন্য উভয় পক্ষ শিক্ষার্থীদের বিশেষ পাঠ্যক্রমগুলির বিকাশসাধন করতে পারবে।
৩)ইন্টার্নশিপ এবং প্রকল্পের কাজ: উভয় পক্ষ ইঞ্জিনিয়ারিং প্রকল্পে অ্যাসাইনমেন্টের ক্ষেত্রে গবেষণার বিষয়ে পরিকল্পনা এবং বিকাশসাধন করতে পারবে। শিক্ষার্থীরা প্রয়োজনে সহযোগী প্রতিষ্ঠানে পড়াশোনা চালানোকালীন স্বল্পমেয়াদী এবং দীর্ঘমেয়াদী পাঠ্যক্রম হিসেবে তা গ্রহণ করতে পারবে।
৪)শিক্ষক- শিক্ষিকা বিনিময়: উভয় প্রতিষ্ঠান পাঠ্যক্রমের বিষয়বস্তু যৌথভাবে তৈরি করতে পারবে।প্রয়োজনে সহযোগী প্রতিষ্ঠানের মধ্যে শিক্ষক- শিক্ষিকা বিনিময় কর্মসূচি চালানো যাবে।
৫) যৌথ গবেষণা: উভয় প্রতিষ্ঠানের সদস্যরা নির্ধারিত সময়সীমার মধ্যে যৌথ স্বার্থে সাধারণ বিষয়ে গবেষণা কর্মসূচি স্থির করতে পারবেন।
সুফল:
এই চুক্তি স্বাক্ষর হওয়ায় উভয় প্রতিষ্ঠানের মধ্যে শিক্ষক- শিক্ষিকা এবং শিক্ষার্থী ও গবেষকদের বিনিময়,যৌথ গবেষণা চালানো,গবেষণার বিষয়বস্তু প্রকাশে সুবিধা হবে।
দ্য ডেলফ্ট ইউনিভার্সিটি অব টেকনোলজি হল নেদারল্যান্ডসের একটি প্রাচীনতম এবং বৃহত্তম বিশ্ববিদ্যালয়।তাই এই প্রতিষ্ঠানের সঙ্গে সমঝোতা গড়ে ওঠায় বিজ্ঞান ও প্রযুক্তির ক্ষেত্রে গবেষণায় এক নতুন দিশা পাওয়া যাবে এবং দেশের বিভিন্ন বিভাগ ও ক্ষেত্র উপকৃত হবে।
CG/SS
(
PIB Headquarters
কোভিড – ১৯ সংক্রান্ত পিআইবি-র সংবাদ
নতুন দিল্লি, ২১শে মে, ২০২১
►দেশজুড়ে ১৯ কোটির বেশি টিকাকরণ হয়েছে
►গত ২৪ ঘন্টায় ভারতে সর্বোচ্চ ২০.৬১ লক্ষ নমুনা পরীক্ষা হয়েছে : আরেকটি নতুন রেকর্ড তৈরি হল
►সংক্রমণের হার কমে দাঁড়িয়েছে ১২.৫৯ শতাংশ
►দেশজুড়ে আয়ুষ কোভিড – ১৯ পরামর্শ সংক্রান্ত হেল্পলাইন চালু হয়েছে।
#Unite2FightCorona
#IndiaFightsCorona
দেশজুড়ে ১৯ কোটির বেশি টিকাকরণ হয়েছে
►গত ২৪ ঘন্টায় ভারতে সর্বোচ্চ ২০.৬১ লক্ষ নমুনা পরীক্ষা হয়েছে : আরেকটি নতুন রেকর্ড তৈরি হল
►দৈনিক সংক্রমণের হার হ্রাস পেয়ে হয়েছে ১২.৫৯ শতাংশ
►পর পর ৮ দিন দৈনিক আরোগ্য লাভের হার নতুন সংক্রমণের থেকে বেশি
►পর পর ৫ দিন দৈনিক সংক্রমণ ৩ লক্ষের কম
এবিষয়ে আরো জানতে চাইলে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1720686
►দেশজুড়ে আয়ুষ কোভিড – ১৯ পরামর্শ সংক্রান্ত হেল্পলাইন চালু হয়েছে
14443 নিঃশুল্ক নম্বর দেশজুড়ে চালু হয়েছে। ভারতের যে কোনো প্রান্ত থেকে সকাল ৬ থেকে রাত ১২টার মধ্যে যে কোনো দিন এই নম্বরে ফোন করলে আয়ুর্বেদ, হোমিওপ্যাথি, যোগ, ন্যাচেরোপ্যাথি, ইউনানী ও সিদ্ধা সংক্রান্ত যে কোনো প্রশ্নের উত্তর বিশেষজ্ঞদের কাছ থেকে পাওয়া যাবে। আয়ুষের বিভিন্ন বিষয়ের বিশেষজ্ঞরা পরামর্শদান ও রোগ নিরাময় সম্পর্কে জানানোর পাশাপাশি রোগীদের নিকটবর্তী আয়ুষ কেন্দ্রের বিষয়ে জানাবেন। এবিষয়ে আরো জানতে চাইলে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1720701
►কেন্দ্রীয় স্বরাষ্ট্র মন্ত্রক, কোভিড – ১৯ এর দ্বিতীয় ঢেউয়ের প্রেক্ষিতে রাজ্য় ও কেন্দ্রশাসিত অঞ্চলগুলিকে ঝুঁকিপূর্ণ গোষ্ঠীদের প্রতি নজর রাখার বিষয়ে পরামর্শ দিয়েছে
সরকার, মহিলা, শিশু, প্রবীণ নাগরিক, তপশিলী জাতি ও উপজাতি শ্রেণিভুক্ত নাগরিক এবং যাঁরা মানব পাচার চক্রের শিকার হয়ে কোনো জায়গায় আশ্রয় নিয়েছেন, তাঁদের উপর কোনো অন্যায়, অবিচার বা অপরাধ হলে তার বিরুদ্ধে দ্রুত পদক্ষেপ নেওয়ার জন্য গুরুত্ব দেয়।
কোভিড – ১৯ মহামারির দ্বিতীয় ঢেউয়ের ফলে এই সব ঝুঁকিপূর্ণ গোষ্ঠীর সদস্যরা যাতে সমস্যার সম্মুখীন না হন, তার জন্য কেন্দ্রীয় স্বরাষ্ট্র মন্ত্রক, রাজ্যগুলিকে বিশেষভাবে সতর্ক থাকতে পরামর্শ দিয়েছে। কোভিড – ১৯ মহামারির কারণে যেসব শিশু তাদের মা-বাবাকে হারিয়ে অনাথ হয়ে পড়েছে, মন্ত্রক, তাদের প্রতি বিশেষ গুরুত্ব দিতে বলেছে। প্রবীণ নাগরিকদের চিকিৎসা পরিষেবা, সুরক্ষা ও নিরাপত্তা নিশ্চিত করার পাশাপাশি তপশিল জাতি ও উপজাতি শ্রেণিভুক্ত নাগরিকরা যাতে সরকারের বিভিন্ন সুযোগ সুবিধা পান, সেদিকে নজর রাখতে পরামর্শ দেওয়া হয়েছে।
এবিষয়ে আরো জানতে চাইলে নিচের লিঙ্কে ক্লিক করুন –
https://pib.gov.in/PressReleasePage.aspx?PRID=1720688
CG/CB/SFS
(Visitor Counter : 122
কর্মী, জন-অভিযোগএবংপেনশনমন্ত্রক
নতুন মুখ্য তথ্য কমিশনার এবং তথ্য কমিশনার নিয়োগ প্রক্রিয়ার কাজ চলছে : ডঃ জীতেন্দ্র সিং
নতুন দিল্লি, ২২ সেপ্টেম্বর, ২০২০
কেন্দ্রীয় উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি এবং মহাকাশ দপ্তরের প্রতিমন্ত্রী ডঃ জীতেন্দ্র সিং রাজ্যসভায় আজ লিখিত উত্তরে জানিয়েছেন যে নতুন মুখ্য তথ্য কমিশনার এবং অন্যান্য তথ্য কমিশনার নিয়োগ প্রক্রিয়ার কাজ চলছে।
কেন্দ্রীয় তথ্য কমিশনে বর্তমান মুখ্য তথ্য কমিশনারের মেয়াদ গত ২৬শে আগস্ট শেষ হয়েছে। এমনকি একজন তথ্য কমিশনারের মেয়াদও আগামী ২৫শে সেপ্টেম্বর শেষ হবে। কেন্দ্রীয় তথ্য কমিশনে মুখ্য তথ্য কমিশনারের পদ এবং অন্যান্য তথ্য কমিশনারের ৬টি শূন্য পদ পূরণের জন্য নির্দিষ্ট পদ্ধতি মেনে সময় মতো নিয়োগ প্রক্রিয়ার কাজ শুরু করেছে সরকার।
কেন্দ্রীয় তথ্য কমিশনে মুখ্য তথ্য কমিশনার ও অন্যান্য তথ্য কমিশনারের পদে প্রার্থীদের আবেদন যাচাই এবং প্রার্থীদের তালিকা ভুক্ত করার জন্য একটি উচ্চ পর্যায়ের অনুসন্ধান কমিটি গঠন করা হয়েছে। তারাই একটি নির্দিষ্ট পদ্ধতি অনুসারে প্রার্থীদের কাছ থেকে প্রাপ্ত প্রাসঙ্গিত তথ্য খতিয়ে দেখবে।
(CG/SS/SKD
অর্থমন্ত্রক
শিক্ষা ঋণ
নয়াদিল্লি, ২৫ জুন ২০১৯
রিজার্ভ ব্যাঙ্ক অফ ইন্ডিয়া  ২০০১ সালে ইন্ডিয়ান ব্যাঙ্কস্ অ্যাসোসিয়েশনের প্রণয়ন করা শিক্ষা ঋণ প্রকল্প গ্রহণ করার জন্য সমস্ত বাণিজ্যিক ব্যাঙ্কগুলিকে পরামর্শ দিয়েছে। ইন্ডিয়ান ব্যাঙ্কস্ অ্যাসোসিয়েশন  স্টেট ব্যাঙ্ক সহ সমস্ত সদস্য ব্যাঙ্কগুলিকে আদর্শ শিক্ষা ঋণ প্রকল্প অনুযায়ী মেধাবী ছাত্রছাত্রীদের দেশে ও বিদেশে উচ্চ শিক্ষায় আর্থিক সাহায্যের কথা বলেছে। এই প্রকল্পে ছাত্রছাত্রীদের দেশে পড়াশুনা করার জন্য ১০ লক্ষ এবং বিদেশে পড়াশুনার জন্য ২০ লক্ষ টাকা পর্যন্ত সাহায্য পাওয়া যাবে। একইভাবে, শিক্ষা ঋণের ক্রেডিট গ্যারান্টি ফান্ড স্কিম  – এর অন্তর্গত সাড়ে সাত লক্ষ টাকা পর্যন্ত সুদ বিহীন ঋণ পাওয়া যাবে। এই ঋণ ১৫ বছরের মধ্যে পরিশোধ করতে হবে। এমনকি, পড়াশুনা শেষে আরও এক বছর ঋণ শোধ করার সুযোগ পাওয়া যাবে। আইবিএ এই শিক্ষা ঋণ প্রকল্পের জন্য সমস্ত ব্যাঙ্কগুলিকে নির্দিষ্ট নির্দেশিকা জারি করেছে। আইবিএ আদর্শ শিক্ষা ঋণ প্রকল্প অনুযায়ী বিশ্ববিদ্যালয় মঞ্জুরি কমিশন অনুমোদিত কলেজ ও বিশ্ববিদ্যালয় পরিচালিত স্নাতক ও স্নাতকোত্তর ডিগ্রি, ডিপ্লোমা পাঠ্যক্রম, অল ইন্ডিয়া কাউন্সিল ফর টেকনিক্যাল এডুকেশন এবং ইন্ডিয়ান কাউন্সিল ফর মেডিকেল রিসার্চ পাঠ্যক্রমে ছাত্রছাত্রীরা এই ঋণ পাবেন। এসবিআই এবং অন্যান্য রাষ্ট্রায়ত্ত ব্যাঙ্কগুলি থেকে এই ঋণ পাওয়া যাবে।
লোকসভায় গতকাল এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন।
CG/SS/SB
(Visitor Counter : 143
নীতিআয়োগ
বিজ্ঞান, প্রযুক্তি, ইঞ্জিনিয়ারিং ও মহাকাশ শিক্ষাকে উৎসাহ এবং পরামর্শ দিতে ইসরো ১০০টি অটল টিঙ্কারিং ল্যাবের দায়িত্ব নিতে চলেছে
নতুনদিল্লি, ১১ই জানুয়ারী ২০২১
অটল ইনোভেশন মিশন, নীতি আয়োগ এবং ভারতীয় মহাকাশ গবেষণা সংগঠন ঘোষণা করেছে তারা দেশের বিভিন্ন প্রান্তের একশটি অটল টিঙ্কারিং ল্যাবের দায়িত্ব নেবে। অনলাইনের মাধ্যমে আজ এক অনুষ্ঠানে বলা হয়েছে বিজ্ঞান, প্রযুক্তি এবং কারিগরি শিক্ষা ক্ষেত্রে মহাকাশ শিক্ষা এবং মহাকাশ প্রযুক্তি সংক্রান্ত উদ্ভাবন নিয়ে স্কুলের ছাত্র-ছাত্রীদের মধ্যে উৎসাহ বাড়াতে এই উদ্যোগ নেওয়া হয়েছে ।
নীতি আয়োগের ভাইস চেয়ারম্যান ডক্টর রাজীব কুমার ভার্চুয়ালি এই অনুষ্ঠানে বলেছেন আত্মনির্ভর ভারত গড়ে তোলার লক্ষ্যে কেন্দ্রীয় সরকারের সমস্ত দপ্তর ও মন্ত্রক যে একযোগে কাজ করছে, সেটা দেখে খুব ভালো লাগছে। এরই অংশ হিসেবে নীতি আয়োগ ও ভারতীয় মহাকাশ গবেষণা সংগঠনের আজকের এই উদ্যোগ। এর ফলে আমাদের সম্ভাবনাময় মহাকাশ সম্পর্কে উৎসাহী ছাত্র ছাত্রীরা এবং গবেষকদের সুবিধে হবে।
এই অনুষ্ঠানে ইসরোর চেয়ারম্যান কে শিবান আশা করেছেন এই পদক্ষেপের ফলে স্কুলের ছাত্র-ছাত্রীদের মধ্যে প্রথাগত শিক্ষার পাশাপাশি হাতে কলমে বিভিন্ন শিক্ষা গ্রহণের উৎসাহ তৈরি হবে। তিনি বলেছেন এই প্রকল্পটির মাধ্যমে ছাত্রছাত্রীদের মধ্যে স্কুলের পড়াশোনার করার সময়ই গবেষণা করার একটি মানসিকতা তৈরি হবে । আজকের এই সিদ্ধান্তের ফলে একশটি অটল টিঙ্কারিং ল্যাব যে বিদ্যালয়গুলির সঙ্গে যুক্ত, সেই বিদ্যালয়ের ছাত্র-ছাত্রীদের শ্রীহরিকোটায় উৎক্ষেপণের সময় ডাকা হবে ।
অটল টিঙ্কারিং ল্যাব এর মাধ্যমে সুকুমার মতি ছাত্র-ছাত্রীদের নিজের হাতে গবেষণা করার মানসিকতা যেমন তৈরি হবে একই সঙ্গে তাদের উদ্ভাবনী শক্তি বাড়বে । অটল ইনোভেশন মিশন, শিল্পোদ্যোগ ও উদ্ভাবনার মানসিকতা গড়ে তুলতে নীতি আয়োগ এর সঙ্গে দেশজুড়ে 7000 অটল টিনকেরিং লাব গড়ে তুলেছে, যেখানে ৩০ লক্ষের বেশি ছাত্র-ছাত্রী, যারা ষষ্ঠ থেকে দ্বাদশ শ্রেণিতে পড়ে, তাদের মধ্যে বিভিন্ন সমস্যার সমাধান করা এবং উদ্ভাবনমূলক চিন্তাভাবনার বিকাশ ঘটবে ।
ইসরোর সঙ্গে এই বোঝাপড়ার ফলে ছাত্রছাত্রীরা একবিংশ শতাব্দীতে মহাকাশের সঙ্গে সম্পৃক্ত অত্যাধুনিক প্রযুক্তি সম্পর্কে যেমন ধারণা পাবে, পাশাপাশি তারা তাত্ত্বিক লেখাপড়ার সঙ্গে প্রয়োগ ভিত্তিক লেখাপড়া করার সুযোগ পাবে ।
নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত বলেছেন এই উদ্যোগের ফলে ইসরোর সাহায্যে অটল ইনোভেশন মিশনের মাধ্যমে মহাকাশ প্রযুক্তির ক্ষেত্র বিকশিত হবে। অটল ইনোভেশন মিশনের ডিরেক্টর শ্রী রামানাথান রামানান বলেছেন অত্যাধুনিক প্রযুক্তির ব্যবহারের সুযোগ পাওয়ার ফলে ২০২০-র জাতীয় শিক্ষানীতির সঙ্গে এই উদ্যোগ যেমন সাযুজ্য রেখে চলবে, পাশাপাশি আত্মনির্ভর ভারত গড়ার পথে আরো একধাপ এগোনো যাবে ।
ভারতীয় অতি ক্ষুদ্র ক্ষুদ্র ও মাঝারি শিল্প সংস্থা এবং নতুন শিল্পোদ্যোগী সংস্থা গুলির মধ্যে প্রয়োগিক গবেষণা এবং উদ্ভাবনী ক্ষেত্রে উদ্ভাবনের বিকাশ ঘটাতে এর আগে অটল ইনোভেশন মিশন ইসরোর সঙ্গে চুক্তি করেছিল । আত্মনির্ভর ভারত অভিযানের সামিল হওয়ার জন্য ‘অ্যারাইজ- অ্যানিক’ উদ্যোগটি গ্রহণ করা হয়।
প্রতিরক্ষামন্ত্রক
দেশজুড়ে বিমানবাহিনীর শতবার্ষিকী ম্যারাথন দৌড় ২০১৯-এর আয়োজন
কলকাতা, ১০ এপ্রিল ২০১৯
আগামী ১৪ই এপ্রিল ২০১৯  পশ্চিমবঙ্গের ব্যারাকপুরে এয়ারফোর্স স্টেশন সহ বিমানবাহিনীর প্রত্যেকটি স্টেশনে বাহিনীর শতবার্ষিকী উদযাপন উপলক্ষ্যে হাফ ম্যারাথন দৌড়ের আয়োজন করা হবে। খ্যাতনামা মার্শাল অফ দি ইন্ডিয়ন এয়ারফোর্স অর্জন সিং-এর কৃতিত্ব সম্বন্ধে বাহিনীর সকল কর্মীদের অবগত করা এবং তাদেরকে একত্রিতভাবে কাজ করা ও খেলোয়াড় সুলভ মনোভাব অর্জনের প্রেরণা যোগানোই এই দৌড়ের উদ্দেশ্য।
বড় মাপের এই অনুষ্ঠান আয়োজনের আর একটি লক্ষ্য হল সারা দেশের ১০০টি এয়ারফোর্স স্টেশনে ১০০ জনেরও বেশি বিমানবাহিনীর যোদ্ধাকে একই সময় ২১ কিলোমিটার দৌড় প্রতিযোগিতায় অংশ নিতে সক্ষম করে তোলা। এরফলে দেশ জুড়ে একই সময় ১০ হাজার জন ভারতীয় বিমানবাহিনীর কর্মী কোন অনুষ্ঠানে সর্বাধিক অংশগ্রহণের রেকর্ড সৃষ্টি করবেন। পূর্বাঞ্চলীয় এয়ার কমান্ডের আওতায় ব্যারাকপুরের এয়ারফোর্স স্টেশনটি একটি গুরুত্বপূর্ণ এয়ারবেস। ব্যারাকপুরে ম্যারাথন আয়োজনের দায়িত্বে রয়েছেন গ্রুপ ক্যাপ্টেন এ এস পারান্ডেকর।
মার্শাল অফ দি ইন্ডিয়ন এয়ারফোর্স অর্জন সিং ভারতে সেনাবাহিনীর ইতিহাসে একজন প্রতীকি ব্যক্তিত্ব, যিনি ১৯৬৫ সালের যুদ্ধে দেশের বিমান বাহিনীকে সক্রিয়ভাবে নেতৃত্ব দিয়েছিলেন। যুদ্ধের সময় তাঁর নির্ভীক নেতৃত্বদানের জন্য অর্জন সিং-কে পদ্মবিভূষণে সম্মানিত করা হয়। তিনি একজন নির্ভীক ও অসাধারণ বিমান চালক যিনি ৬০টিরও বেশি নানা ধরণের বিমান চালিয়েছেন এবং বিমানবাহিনীর প্রধান হিসেবে দায়িত্ব গ্রহণ করা পর্যন্ত একইভাবে বিমান চালানোর কাজ করে গেছেন। পরবর্তীকালে তিনি কেন্দ্রীয় সরকারের একজন বিশিষ্ট কূটনৈতিক ব্যক্তিত্ব ও উপদেষ্টা হিসেবেও কাজ করেছেন। স্বশস্ত্র বাহিনীর সব স্তরের কর্মীদের কাছে তিনি সর্বদাই প্রেরণার উৎস হয়ে রয়েছেন।
CG/SC/NS
(Visitor Counter : 85
প্রধানমন্ত্রীরদপ্তর
প্রধানমন্ত্রী সর্দার বল্লভভাই প্যাটেল জুলজিক্যাল পার্কের উদ্বোধন করেছেন
নতুন দিল্লি, ৩০ অক্টোবর, ২০২০
প্রধানমন্ত্রী শ্রী নরেন্দ্র মোদী কেভাদিয়ায় আজ সর্দার প্যাটেল জুলজিক্যাল পার্ক  এবং জিওডেসিক পক্ষীনিবাস পরিদর্শনের জন্য গম্বুজের উদ্বোধন করেছেন। তিনি কেভাদিয়ায় সুসংহত উন্নয়নের আওতায় ১৭টি প্রকল্প জাতির উদ্দেশে উৎসর্গ করেন এবং ৪টি নতুন প্রকল্পের ভিত্তিপ্রস্তার স্থাপন করেন। প্রকল্পগুলির মধ্যে রয়েছে নেভিগেশন চ্যানেল, নিউগোরা সেতু, সরকারি কর্মীদের জন্য আবাসন, গরুড়েশ্বর বাঁধ, বাস বে টার্মিনাস, একতা নার্সারি, খালওয়ানি ইকো ট্যুরিজম এবং ট্রাইবাল হোম স্টে। এদিন তিনি স্ট্যাচু অফ্ ইউনিটির কাছে একতা ক্রুজ পরিষেবার সূচনাও করেন।
জঙ্গল সাফারি এবং জিওডেসিক পক্ষীনিবাস পরিদর্শনকারী গম্বুজ
প্রধানমন্ত্রী বলেন, যে “বিভিন্ন ধরণের পাখি দেখার রোমাঞ্চকর অভিজ্ঞতার জন্য দেশের উচ্চতম পক্ষীনিবাস পরিদর্শনের জন্য গম্বুজটি সকলের কাছে একটি দুর্দান্ত সুযোগ এনে দেবে। কেভাদিয়ায় আসুন এবং এই পক্ষীনিবাসটি পরিদর্শন করুন, যা জঙ্গল সাফারির একটি অংশ। এখান থেকে শিক্ষা নেওয়ার দুর্দান্ত অভিজ্ঞতা হবে।”
এই রাজ্যের জঙ্গল সাফারিতে ৩৭৫ একর এলাকা জুড়ে একটি অত্যাধুনিক জুলজিক্যাল পার্ক রয়েছে, যা সমুদ্র তল থেকে ২৯ থেকে ১৮০ মিটার উচ্চতায় অবস্থিত। এখানে ১,১০০ প্রজাতির পাখি এবং প্রাণী রয়েছে। ৫ লক্ষ উদ্ভিদও রয়েছে এখানে। এখনও পর্যন্ত এটি দ্রুত নির্মিত জঙ্গল সাফারি। এই জুলজিক্যাল পার্কে দুটি পক্ষীনিবাস রয়েছে। একটি পক্ষীনিবাসী দেশীয় পাখি, অন্যটিতে বিদেশী পাখি রয়েছে। এই পক্ষীনিবাস পরিদর্শনের জন্য পৃথিবীর বৃহত্তম জিওডেসিক গম্বুজ নির্মিত হয়েছে। এখানে আগত ভ্রমণকারীরা বিভিন্ন ধরণের অভিজ্ঞতা পাবেন। ম্যাকাও, কাকাতোয়া, খরগোস, গিনিপিক ইত্যাদি প্রাণীদের বিচরণ থেকে ভ্রমণার্থীরা অনন্য অভিজ্ঞতা ও অনুভূতি সঞ্চয় করতে পারবেন।
একতা ক্রুজ পরিষেবা
একতা ক্রুজ পরিষেবার মাধ্যমে শ্রেষ্ঠ ভারত ভবন থেকে স্ট্যাচু অফ ইউনিটির ৬ কিলোমিটার দূরত্ব পর্যন্ত জাহাজে ভ্রমণের সময় ভ্রমণকারীরা বিশ্বের সবচেয়ে উঁচু মুর্তি স্ট্যাচু অফ্ ইউনিটি দেখতে পারেন। ৪০ মিনিটের এই যাত্রা পথে ক্রুজ পরিষেবায় একেকবারে ২০০ জন যাত্রী সফর করতে পারবেন। এই ফেরি পরিষেবা পরিচালনার জন্য নতুন গোরা সেতু নির্মিত হয়েছে। স্ট্যাচু অফ্ ইউনিটি পরিদর্শনকারী পর্যটকদের নৌকা পরিষেবা প্রদানের জন্য বোটিং চ্যানেল তৈরি করা হয়েছে।
CG/SS/SKD
(
ক্ষুদ্র, অতিক্ষুদ্রওমাঝারিশিল্পমন্ত্রক
খড়্গপুর আইআইটি বিজ্ঞান ও শিল্প গবেষণা দপ্তরের সহায়তায় ক্ষুদ্র ও মাঝারি শিল্পগুলির স্বার্থে এক প্রযুক্তি পরিষেবা কেন্দ্র গড়ে তুলবে
কলকাতা, ০১ ফেব্রুয়ারি ২০১৯
খড়্গপুর আইআইটি ক্ষুদ্র ও মাঝারি শিল্পগুলির স্বার্থে বিজ্ঞান ও শিল্প গবেষণা দপ্তরের সহায়তায় এক প্রযুক্তি পরিষেবা কেন্দ্র গড়ে তুলতে চলেছে। উল্লেখ করা যেতে পারে, খড়্গপুরে এই প্রযুক্তি শিক্ষা প্রতিষ্ঠানে ৪০০ শয্যাবিশিষ্ট যে সুপার স্পেশালিটি হাসপাতাল গড়ে তোলা হচ্ছে, তার পাশাপাশি, এই প্রযুক্তি পরিষেবা কেন্দ্রটিও গড়ে উঠবে। আজ কলকাতায় এক সাংবাদিক সম্মেলনে খড়্গপুর আইআইটি-র স্কুল অফ মেডিকেল সায়েন্স অ্যান্ড টেকনোলজির প্রধান অধ্যাপক সুমন চক্রবর্তী একথা জানান। তিনি আরও জানান, ক্ষুদ্র ও মাঝারি শিল্প সংস্থাগুলির সুনির্দিষ্ট কয়েকটি ক্ষেত্রে যেখানে প্রযুক্তিগত সহায়তার প্রয়োজনীয়তা রয়েছে, সেগুলির সমাধানের লক্ষ্যে এই অভিন্ন গবেষণা ও প্রযুক্তি উন্নয়ন কেন্দ্রটি গড়ে তোলার পরিকল্পনা নেওয়া হয়েছে। উচ্চ মানের গবেষণা, বৈজ্ঞানিক তথা প্রযুক্তিগত গবেষণার ক্ষেত্রে খড়্গপুর আইআইটি-র সুনাম রয়েছে। তিনি আরও জানান, ক্ষুদ্র ও মাঝারি শিল্পগুলির প্রযুক্তিগত সহায়তার লক্ষ্যে কেন্দ্রটি এই শিল্পের উন্নয়নে গুরুত্বপূর্ণ ভূমিকা নেবে। এই সাংবাদিক সম্মেলনে উপস্থিত খড়্গপুর আইআইটি-র স্কুল অফ মেডিকেল সায়েন্স অ্যান্ড টেকনোলজির ভিজিটিং প্রফেসর ডঃ শতদল সাহা বলেন, ক্ষুদ্র ও মাঝারি শিল্পোদ্যোগ ক্ষেত্রকে প্রযুক্তি ক্ষেত্রের সঙ্গে আরও বেশি করে যুক্ত করতে হবে। ক্ষুদ্র ও মাঝারি শিল্পোদ্যোগের সঙ্গে যুক্ত বিভিন্ন কাজকর্মে প্রযুক্তির প্রয়োগের ফলে গ্রামাঞ্চলের আর্থিক ও ব্যবসায়িক ক্ষেত্রে অগ্রগতি ঘটবে।
CG/BD/SB
(Visitor Counter : 78
প্রধানমন্ত্রীরদপ্তর
নরওয়ের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর বৈঠক
নতুন দিল্লি, ৪ মে, ২০২২
প্রধানমন্ত্রী শ্রী নরেন্দ্র মোদী কোপেনহেগেনে দ্বিতীয় ভারত-নর্ডিক বৈঠকের পাশাপাশি নরওয়ের প্রধানমন্ত্রী মিঃ জোনাস গহর স্টোর-এর সঙ্গে বৈঠক করেছেন । ২০২১ সালে অক্টোবরে প্রধানমন্ত্রী হিসেবে স্টোরের কার্যভার গ্রহণের পর এটিই ছিল দুই নেতার মধ্যে প্রথম বৈঠক ।
উভয় দেশের প্রধানমন্ত্রী দ্বিপাক্ষিক সম্পর্কের অধীনে বর্তমান কাজকর্ম নিয়ে পর্যালোচনা করেন এবং ভবিষ্যতে সহযোগিতার ক্ষেত্র নিয়ে আলোচনাও চালান । নরওয়ের দক্ষতা এবং ভারতের সম্ভাবনা স্বাভাবিকভাবেই একে অপরের পরিপূরক বলে প্রধানমন্ত্রী উল্লেখ করেন । দুই দেশের প্রধানমন্ত্রী সমুদ্র ভিত্তিক অর্থনীতি, পুনর্নবীকরণযোগ্য শক্তি, গ্রীন হাইড্রোজেন, সৌর ও বায়ু প্রকল্প, গ্রীণ শিপিং, মৎস্য চাষ, জল ব্যবস্থাপনা, বৃষ্টির জল সংগ্রহ, মহাকাশ সহযোগিতা, দীর্ঘমেয়াদি পরিকাঠামো বিনিয়োগ, স্বাস্থ্য ও সংস্কৃতির মতো একাধিক ক্ষেত্রে সহযোগিতা আরও জোরদার করার বিষয় নিয়ে আলোচনা করেন ।
বৈঠকে আঞ্চলিক ও বিশ্বের উন্নয়ন নিয়েও আলোচনা হয় । রাষ্ট্রসংঘের নিরাপত্তা পরিষদের সদস্য হিসেবে ভারত ও নরওয়ে পারস্পরিক স্বার্থে বিশ্বের নানান বিষয়ে রাষ্ট্রসংঘকে সহযোগিতা করে চলেছে ।
CG/SS/RAB
(
নির্বাচনকমিশন
“আমাদের নির্বাচনে সর্বাঙ্গীন ও সকলের অংশগ্রহণ সুনিশ্চিত করতে প্রয়োজনীয় উদ্যোগ গ্রহণ” শীর্ষক ভার্চ্যুয়াল এশীয় আঞ্চলিক ফোরামের সম্মেলনের পরিচালনা করবে ভারতের নির্বাচন কমিশন
নয়াদিল্লি, ১০ অগাস্ট, ২০২২
ভারতের নির্বাচন কমিশন ১১ অগাস্ট নির্বাচন সদনে এশীয় আঞ্চলিক ফোরামের সম্মেলন পরিচালনা করবে। “আমাদের নির্বাচন সর্বাঙ্গীন ও সকলের অংশগ্রহণ সুনিশ্চিত করতে প্রয়োজনীয় উদ্যোগ গ্রহণ” শীর্ষক সম্মেলনটি ভার্চ্যুয়াল মাধ্যমে অনুষ্ঠিত হবে। আগামী মাসে মেক্সিকোর নির্বাচন আয়োজক সংস্থা “গণতন্ত্রের জন্য আন্তর্জাতিক সম্মেলন” শীর্ষক যে কর্মসূচির আয়োজন করতে চলেছে, তারই প্রস্তুতি হিসাবে এই সম্মেলন অনুষ্ঠিত হবে। বিশ্ব জুড়ে গণতান্ত্রিক প্রক্রিয়ায় নির্বাচন আয়োজনকে আরও শক্তিশালী করে তুলতে আন্তর্জাতিক সংগঠনগুলির মধ্যে সমন্বয় বাড়াতে এই ধরনের উদ্যোগ নেওয়া হয়।
ভারতের মুখ্য নির্বাচন কমিশনার শ্রী রাজীব কুমার এবং নির্বাচন কমিশনার শ্রী অনুপ চন্দ্র পান্ডে এশীয় আঞ্চলিক ফোরামের সম্মেলনটি সভাপতিত্ব করবেন। মেক্সিকো, মরিশাস, ফিলিপিন্স, নেপাল, উজবেকিস্তান, মালদ্বীপ এবং আইডিইএ, ইন্টারন্যাশনাল ফাউন্ডেশন ফর ইলেক্টোরাল সিস্টেমস্ ও অ্যাসোসিয়েশন অফ ওয়ার্ল্ড ইলেকশন বডিজ  সম্মেলনে অংশগ্রহণ করবে। সম্মেলনে দুটি অধিবেশন থাকবে।
প্রথম অধিবেশনে “সর্বাঙ্গীন নির্বাচন: প্রত্যন্ত অঞ্চলের যুবক-যুবতী সহ সাধারণ মানুষের অংশগ্রহণ বৃদ্ধি” শীর্ষক বিষয়ে যে আলোচনা অনুষ্ঠিত হবে, সেই অনুষ্ঠানে মরিশাস ও নেপালের মুখ্য নির্বাচন কমিশনাররা পৌরহিত্য করবেন। দ্বিতীয় অধিবেশনে “সকলের নির্বাচনে অংশগ্রহণের সুযোগ: ভিন্নভাবে সক্ষম ও প্রবীণ নাগরিকদের অংশগ্রহণ বৃদ্ধি” শীর্ষক আলোচনায় ফিলিপিন্স ও উজবেকিস্তানের মুখ্য নির্বাচন কমিশনাররা পৌরহিত্য করবেন। আমেরিকা, আফ্রিকা, এশিয়া, ইউরোপ এবং মধ্যপ্রাচ্যের দেশগুলিকে নিয়ে গঠিত ৫টি আঞ্চলিক ফোরাম “গণতন্ত্রের জন্য আন্তর্জাতিক সম্মলন” শীর্ষক কর্মসূচিটি রূপায়িত করছে। পরিবর্তনশীল বিশ্বে রাজনৈতিক গতি-প্রকৃতি, নির্বাচনে অত্যাধুনিক প্রযুক্তির ব্যবহার সহ নির্বাচন আয়োজনের ক্ষেত্রে প্রয়োজনীয় পদক্ষেপ নিয়ে ফোরামগুলিতে আলোচনা হয়। ইউরোপ, আমেরিকা ও আফ্রিকার ফোরামগুলি মূল সম্মেলনের প্রস্তুতি হিসাবে জুন ও জুলাই মাসে আঞ্চলিক ফোরামের সম্মেলন আয়োজন করেছে।
PG/CB/SB
(Visitor Counter : 70
প্রধানমন্ত্রীরদপ্তর
উত্তরাখন্ডে হেলিকপ্টার ভেঙে প্রাণহানির ঘটনায় প্রধানমন্ত্রীর শোকপ্রকাশ
নয়াদিল্লি, ১৮ অক্টোবর, ২০২২
প্রধানমন্ত্রী শ্রী নরেন্দ্র মোদী উত্তরাখন্ডে হেলিকপ্টার ভেঙে প্রাণহানির ঘটনায় গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“উত্তরাখন্ডে হেলিকপ্টার দুর্ঘটনায় আমি মর্মাহত। শোকের এই মুহূর্তে স্বজনহারা পরিবারগুলিকে সমবেদনা জানাই: প্রধানমন্ত্রী @narendramodi”
PG/CB/NS
(
স্বাস্থ্যওপরিবারকল্যাণমন্ত্রক
কোভিড-১৯ বিষয়ে সর্বশেষ তথ্য
নতুন দিল্লি, ১৭ এপ্রিল, ২০২২
দেশব্যাপী টিকাকরণ অভিযানের আওতায় এপর্যন্ত ১৮৬ কোটি ৫১ লক্ষের বেশি টিকার ডোজ দেওয়া হয়েছে
ভারতে বর্তমানে চিকিৎসাধীন রোগীর সংখ্যা ১১ হাজার ৫৫৮
মোট করোনা রোগীর ০.০৩ শতাংশ উপসর্গযুক্ত
করোনা থেকে সুস্থতার হার ৯৮.৭৬ শতাংশ
গত ২৪ ঘণ্টায় করোনা থেকে সুস্থ হয়েছেন ৯৫৪ জন। এই নিয়ে মোট করোনামুক্ত মানুষের সংখ্যা হল ৪ কোটি ২৫ লক্ষ ৮ হাজার ৭৮৮
গত ২৪ ঘণ্টায় করোনা আক্রান্ত হয়েছেন ১ হাজার ১৫০ জন
দৈনিক সংক্রমণের হার ০.৩১ শতাংশ
সাপ্তাহিক সংক্রমণের হার ০.২৭ শতাংশ
২৪ ঘণ্টায় ৩ লক্ষ ৬৫ হাজার ১১৮টি নমুনা পরীক্ষা করা হয়েছে। এই নিয়ে এপর্যন্ত মোট ৮৩ কোটি ১৮ লক্ষ নমুনা পরীক্ষা করা হয়েছে
CG/SS/SKD/
(Visitor Counter : 55
মন্ত্রিসভারঅর্থনৈতিকবিষয়সংক্রান্তকমিটি
প্রধানমন্ত্রী স্ট্রিট ভেন্ডর আত্মনির্ভর নিধি  প্রকল্পের সময়সীমা মার্চ থেকে বাড়িয়ে ২০২৪ – এর ডিসেম্বর পর্যন্ত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৭ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে প্রাইম মিনিস্টার স্ট্রিট ভেন্ডর্স আত্মনির্ভর নিধি  প্রকল্পের সময়সীমা মার্চ থেকে বাড়িয়ে ২০২৪ – এর ডিসেম্বর পর্যন্ত করার প্রস্তাব অনুমোদিত হয়েছে। জামানতমুক্ত স্বল্প মূল্যের ঋণের এই প্রকল্পটি রাস্তার হকারদের ডিজিটাল পদ্ধতিতে লেনদেনে উৎসাহিত করেছে এবং হকার ও তাঁদের পরিবারের সর্বাঙ্গীন আর্থ-সামাজিক উন্নয়ন ঘটেছে।
এই প্রকল্পের মাধ্যমে রাস্তার হকাররা সহজেই জামানত মুক্ত ঋণ পেয়ে থাকেন। প্রকল্পটির জন্য ৫ হাজার কোটি টাকার ঋণের ব্যবস্থা করা হয়েছিল। আজকের অনুমোদনের পর তা বেড়ে হ’ল – ৮ হাজার ১০০ কোটি টাকা। এর ফলে, রাস্তার হকারদের মূলধন পেতে সুবিধা হবে, তাঁদের ব্যবসার প্রসার ঘটবে এবং তাঁরা আরও স্বনির্ভর হয়ে উঠবেন। বাজেটে ডিজিটাল লেনদেনকে উৎসাহিত করতে পিএম স্বনিধি প্রকল্পের হকারদের টাকা ফেরৎ দেওয়ার অঙ্ক বাড়ানো হয়েছে। এর ফলে, শহরাঞ্চলে ১ কোটি ২০ লক্ষেরও বেশি নাগরিক এই প্রকল্পের সুবিধা পাবেন।
পিএম স্বনিধি প্রকল্পে যথেষ্ট সাফল্য পাওয়া গেছে। ২৫শে এপ্রিল পর্যন্ত প্রকল্পের জন্য ৩১ লক্ষ ৯০ হাজার ঋণের প্রস্তাব অনুমোদিত হয়েছে। ইতিমধ্যেই ২৯ লক্ষ ৬০ হাজার ঋণ দেওয়া হয়েছে। এর মোট পরিমাণ ২ হাজার ৯৩১ কোটি টাকা। দ্বিতীয় কিস্তির ঋণ বাবদ ২ লক্ষ ৩০ হাজার ঋণের প্রস্তাব অনুমোদিত হয়েছে। ইতিমধ্যেই ১ লক্ষ ৯০ হাজার ঋণ দেওয়া হয়েছে, যার মোট পরিমাণ ৩৮৫ কোটি টাকা। সুবিধাভোগী রাস্তার হকাররা ১৩ কোটি ৫০ লক্ষেরও বেশি ডিজিটাল পদ্ধতিতে আর্থিক লেনদেন করেছেন। এর জন্য তাঁরা ১০ কোটি টাকা ক্যাশব্যাক সুবিধা পেয়েছেন। এছাড়াও, সুদের উপর ভর্তুকি বাবদ ৫১ কোটি টাকা সুবিধাভোগীদের দেওয়া হয়েছে।
মহামারীর ফলে উদ্ভূত পরিস্থিতিতে ২০২০’র জুন মাসে ক্ষুদ্র ব্যবসায়ীদের সাহায্যার্থে এই প্রকল্পের সূচনা হয়। মূলধনের অভাবে এইসব ব্যবসায়ীরা যথেষ্ট সমস্যায় ছিলেন। এখন এই প্রকল্পের সময়সীমা ২০২৪ সালের ডিসেম্বর পর্যন্ত বাড়ানোর ফলে সংশ্লিষ্ট সুবিধাভোগীরা তাঁদের ব্যবসা বাড়াতে পারবেন। এই কাজে তাঁরা প্রথাগতভাবে ঋণের সুবিধা পাবেন। এই প্রকল্পের ফলে ডিজিটাল পদ্ধতিতে আর্থিক লেনদেন বাড়ার ফলে ঋণদাতা সংস্থাগুলির অনুৎপাদক সম্পদের পরিমাণ কম হয়েছে এবং রাস্তার হকার ও তাঁদের পরিবারের সর্বাঙ্গীন আর্থ-সামাজিক উন্নয়ন ঘটেছে।
CG/CB/SB
(
প্রধানমন্ত্রীরদপ্তর
গুজরাট ফরেন্সিক সাইন্সেস বিশ্ববিদ্যালয়ের সমার্বতনে প্রধানমন্ত্রী
নয়াদিল্লি, ২৪ আগস্ট, ২০১৮
গুজরাট ফরেন্সিক সায়েন্সেস ইউনিভার্সিটির সমাবর্তন অনুষ্ঠানে আজ উপস্হিত ছিলেন প্রধানমন্ত্রী শ্রী নরেন্দ্র মোদী। ঐ অনুষ্ঠানে শ্রী মোদী বলেন, এই বিশ্ববিদ্যালয় এবং এখানকার ছাত্রছাত্রীরা পথপ্রদর্শকের ভূমিকায় রয়েছে। একটি ব্যতিক্রমী পাঠ্যক্রম নির্বাচন করায় ছাত্রছাত্রীদের তিনি প্রশংসাও করেন। এই ধরণের পাঠ্যক্রম যথেষ্ঠ যুগপোযোগী বলে তিনি উল্লেখ করেন। ছাত্রছাত্রীদের প্রধানমন্ত্রী বলেন, তাদের আত্মবিশ্বাস এবং স্হির সংকল্প আগামীদিনে তাদের যথেষ্ঠ সাহায্য করবে।
শ্রী মোদী বলেন, একটি দৃঢ় বিচার ব্যবস্হা নাগরিকদের নিরাপত্তা সুনিশ্চিত করে, পাশাপাশি অপরাধও কমায় যা দক্ষ পুলিশবাহিনী এবং যোগ্য বিচার-বিভাগীয় ব্যবস্হার মতোই। তিনি আরও বলেন, মানুষ কোন অপরাধ করলে, তার ভয় থাকা উচিত যে, যে কোন মুহূর্তে সে ধরা পড়ে যেতে পারে। এখানে বিচারসংক্রান্ত বিজ্ঞানের গুরুত্ব অপরিসীম।
প্রধানমন্ত্রী ঐ বিশ্ববিদ্যালয়ের প্রশংসা করে বলেন, অপরাধ সংক্রান্ত অনুসন্ধান এবং সঠিক রায় দানের ক্ষেত্রে এই বিশ্ববিদ্যালয় একটি আন্তর্জাতিক মানের মানবসম্পদ ভান্ডার সৃষ্টি করতে পেরেছে। এই বিশ্ববিদ্যালয় বিশ্বব্যাপী নিরাপত্তার ক্ষেত্রে গুরুত্বপূর্ণ ভূমিকা নিয়েছে।
ভাষণ প্রসঙ্গে প্রধানমন্ত্রী সাইবার অপরাধ সম্পর্কেও বক্তব্য রাখেন এবং এই প্রেক্ষিতে সাইবার বিচার সংক্রান্ত গবেষনাগারকে শক্তিশালী করার ওপর গুরুত্ব দেন। তিনি আগামী দিনে বিচার ব্যবস্হাকে সহায়তা করতে ডিএনএ প্রোফাইলিং ব্যবহারের ওপর জোর দেন। তাঁর দৃঢ় বিশ্বাস, আগামী দিনে গুরুতর অপরাধ নিবারণ করা সম্ভব হবে। সম্ভব হবে মহিলাদের ওপর অপরাধ করার প্রবণতা কমিয়ে আনাও। এই প্রেক্ষিতে প্রধানমন্ত্রী বিশ্বব্যাপী প্রক্রিয়া প্রগতিশীল পরিবর্তন আনার প্রচেষ্টায় ছাত্রছাত্রীদের সামিল হওয়ার আহ্বান জানান। পাশাপাশি, তাদের উজ্জ্বল ভবিষ্যতও কামনা করেন।
SSS/NS/…
(Visitor Counter : 63
কেন্দ্রীয়মন্ত্রিসভা
দীনদয়াল অন্ত্যোদয়া যোজনা- জাতীয় গ্রামীণ জীবন জীবিকা অভিযান -এর আওতায় জাতীয় গ্রামীণ অর্থনৈতিক রূপান্তর প্রকল্প রূপায়ণে মন্ত্রিসভার অনুমোদন
নয়াদিল্লি, ২০ ফেব্রুয়ারি, ২০১৯
বিশ্ব ব্যাঙ্কের কাছ থেকে ঋণ সহায়তা গ্রহণের ভিত্তিতে দীনদয়াল অন্ত্যোদয়া যোজনা- জাতীয় গ্রামীণ জীবন জীবিকা অভিযান -এর আওতায় জাতীয় গ্রামীণ অর্থনৈতিক রূপান্তর প্রকল্প রূপায়ণে কেন্দ্রীয় মন্ত্রিসভার বৈঠকে সম্মতি জানানো হয়েছে। প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত মন্ত্রিসভার বৈঠকে এই সিদ্ধান্ত গ্রহণের ফলে এই প্রকল্পের মাধ্যমে যে প্রযুক্তিগত সহায়তা প্রদান করা হয় এবং উচ্চপর্যায়ের হস্তক্ষেপের ফলে গ্রামের মানুষের জীবন-জীবিকা উন্নত হবে। এই উদ্যোগের ফলে তাদের অর্থের যোগান বৃদ্ধি পাবে এবং ডিজিটাল মাধ্যমে তাদের আর্থিক ও জীবন-জীবিকার ক্ষেত্রে বহু সুযোগ-সুবিধা পাওয়া সম্ভব হবে।
প্রসঙ্গত, এই প্রকল্পে দরিদ্র থেকে দরিদ্রতম জনসাধারণ ও সর্বাধিক অবহেলিত সম্প্রদায় এবং তাদের আর্থিক অন্তর্ভুক্তিকরণের ওপর বিশেষ গুরুত্ব দেওয়া হয়। তাদেরকে আর্থিক ব্যবস্হার মধ্যে নিয়ে আসতে গ্রামীণ দ্রব্য-সামগ্রীগুলিকে ঘিরে একটি মূল্য ব্যবস্হা ও অর্থনীতি সৃষ্টি করা, জীবন-জীবিকার উন্নতি সাধন সংক্রান্ত উদ্ভাবনমূলক নতুন মডেল চালু করা এবং ডিজিটাল মাধ্যমে তাদের আর্থিক এবং জীবন-জীবিকার ক্ষেত্রে আরও বেশি সুযোগ-সুবিধা প্রদানের নানারকম উদ্ভাবনমূলক প্রজেক্ট চালু করা হবে।
CG/SC/NS
(Visitor Counter : 119